cyanic-selkie/wikianc huggingface dataset:
Asteroide
Historiske metoder
I de siste årene av det 18. århundre organiserte Franz Xaver von Zach en gruppe på 24 astronomer til å søke på himmelen etter den manglende planeten, som av Titius-Bodes lov var forutsagt å ligge 2,8 AE fra solen, delvis fordi William Herschel oppdaget planeten Uranus i 1781 ved avstanden som loven forutsa. Oppgaven krevde at håndtegnede himmelkart ble forberedt for alle stjerner dyrekretsen ned til et gitt nivå av lysstyrke. På etterfølgende netter ble himmelen kartlagt på nytt, og forhåpentlig vis ble objekter som flyttet på seg oppdaget. Den forventede bevegelsen til den manglende planeten var omtrent 30 buesekunder per time, lett merkbart for en observatør.
Det første objektet, Ceres, ble ikke oppdaget av et medlem av gruppen, men snarere ved en tilfeldighet i 1801 av Giuseppe Piazzi, direktør ved observatoriet i Palermo på Sicilia. Han oppdaget et nytt stjernelignende objekt i Tyren, og fulgte forflytningen til dette objektet over flere netter. Kollegaen til Piazzi, Carl Friedrich Gauss, brukte disse observasjonene til å finne den eksakte avstanden mellom dette objektet og jorden. Gauss' beregninger plasserte objektet mellom planetene Mars og Jupiter. Piazzi oppkalte den etter Ceres, den romerske gudinnen for landbruk.
Ytterligere tre asteroider (2 Pallas, 3 Juno og 4 Vesta) ble oppdaget i løpet av de neste par årene, der Vesta som den siste av disse ble oppdaget i 1807. Etter ytterligere åtte års resultatløse søk, antok de fleste astronomer at det ikke fantes flere og avbrøt ytterligere søk.
Karl Ludwig Hencke fortsatte imidlertit, og begynte å søke etter flere asteroider i 1830. Femten år senere oppdaget han 5 Astraea, den første nye asteroiden på 38 år. Han oppdget også 6 Hebe mindre enn to år senere. Etter dette deltok flere astronomer i letingen, og minst en ny asteroide ble oppdaget hvert år etter dette (med unntak av krigsåret 1945). Notable asteroidejegere av denne tidlige æraen var J.R. Hind, Annibale de Gasparis, Robert Luther, H. M. S. Goldschmidt, Jean Chacornac, James Ferguson, Norman Robert Pogson, E. W. Tempel, J. C. Watson, C. H. F. Peters, A. Borrelly, J. Palisa og Auguste Charlois.
I 1891 forbedret Max Wolf bruken av astrofotografering for å oppdage asteroider, som fremstod som korte streker på fotografiske plater med lang eksponeringstid. Dette førte til en kraftig økning i oppdagelser sammenlignet med tidligere metoder: Wolf alene oppdaget 248 asteroider – 323 Brucia var den første – mens bare litt over 300 hadde blitt oppdaget frem til da. Det var kjent at der fantes mange fler, men astronomer brydde seg ikke om dem og kalte dem «himmelens skadedyr», en frase ofte tilskrevet Eduard Suess og Edmund Weiss. Selv et helt århundre senere, var bare et par tusen asteroider identifisert, nummerert og navngitt.
Asteroider i solsystemet
Hundretusenvis av asteroider har blitt oppdaget i solsystemet, og det oppdages ca. 5,000 nye hver måned. Per 2. juli 2012 var totalt 585,452 småplaneter registrert, hvorav 331,210 har omløpsbaner som er tilstrekkelig kjente til at de kan gis permanente offisielle nummer. Av disse har 17,224 fått offisielle navn. Den navnsløse småplaneten med det lengste nummeret er (3708) 1974 FV1; den navngitte småplaneten med det høyeste nummeret er 204873 FAIR.
Astronomer anslår det totale antall asteroider som er over 1 km i diameter til å være mellom 1,1 og 1,9 millioner. Den største asteroiden i det indre solsystemet er Ceres, som har en diameter på 900–1000 km. To andre asteroider i det indre solsystemet er 2 Pallas og 4 Vesta som begge har diametre på ca. 500 km. Vesta er den eneste asteroiden i hovedbeltet som kan skimtes med det blott øyet. I svært spesielle tilfeller kan jordnære asteroider også være synlige uten hjelpemidler (se 99942 Apophis).
Den totale massen av alle asteroidenen i hovedbeltet anslås å være 3,0–3,6 kg, eller ca. 4 % av månens masse. Av denne massen innehar Ceres 950 kg, eller 32 %. Legger man til de tre nest massive asteroidene 4 Vesta (9 %), 2 Pallas (7 %) og 10 Hygiea (3 %), blir den totale summen 51 %. De neste tre etter størrelse – 511 Davida (1,2 %), 704 Interamnia (1,0 %) og 3 Juno (0,9 %) – bidrar bare med ytterligere 3 % av totalmassen. Antallet asteroider øker siden eksponensielt mens de individuelle massene blir mindre. Kun de aller største asteroidene har tilstrekkelig masse til å være sfæriske. Resten av asteroidene har uregelmessige former.
Mange av asteroidene befinner seg i asteroidefamilier. Asteroidene i en familie har lignende baneelementer som store halvakse, eksentrisitet og inklinasjon.
Origenes
Origenes Adamantios (gresk: Ὠριγένης Ōrigénēs) (født ca. 185 i Alexandria i Egypt, død 254) var en av oldkirkens fremste teologer.
Ett av hans mest omstridte lærepunkter er læren om alle tings gjenopprettelse (gresk apokastasis ton panton), jf. Apostlenes gjerninger 3,21, der Jesus «små være i himmelen til tiden kommer da alt det blir gjenopprettet som Gud har talt om fra eldgamle dager ved sine hellige profeters munn». Origenes tolket dette som at alt ville bli «tilbakestilt» av Gud, og Guds kjærlighet og tålmodighet seire til slutt. Selv Satan vil ifølge Origenes bli frelst til slutt.
Bakgrunn
Origenes hadde kristne foreldre og ble døpt alt som barn. I 202 da han var tenåring, brøt en kristenforfølgelse ut i Alexandria da keiser Septimius Severus innførte et forbud mot kristendommen. Origenes' far Leonides ble halshogd som en av martyrene. Sønnen ville melde seg for øvrigheten som kristen og dele sin fars skjebne, men hans mor fikk hindret dette ved å gjemme klærne hans.Familiens eiendommer ble i tillegg beslaglagt, og Origenes måtte forsørge sin mor og seks yngre brødre. Kort tid etter ble han lærer ved kateketskolen. Origenes levde strengt asketisk, studerte skriftene om natten og underviste om dagen. Snart hadde han skapt seg et navn for sin fromhet og uvanlige grad av lærdom. En rik venn betalte for et større antall skrivere og kopister som gjorde det mulig for ham å utgi et stort antall skrifter, som for det meste er gått tapt. Han hevdet at to ting var nødvendige for å forstå Bibelen: «Studie og bønn.» Hans mektige verk på femti bokruller, Hexapla (= Seks-spaltet) inneholdt seks spalter bestående av det gamle testamentes hebraiske tekst, Septuaginta og flere senere greske oversettelser; men lite er bevart. Sammenlagt skal Origenes ha utarbeidet rundt 6.000 bokruller.
Hjemmefra var han utdannet som grammaticus. Ung og ambisiøs bestemte Origenes seg for å vie hele sitt liv til en ren kristendomsundervisning, som følge av dette solgte han alle sine bøker – en beslutning han senere kom til å angre. Eusebius siterer et Origenes-brev:
«''Jeg hadde bestemt meg for å ofre meg for Ordet – Guds Logos. Men det kom ofte heretikere til meg og like ofte folk som hadde gresk dannelse – de som kalles filosofer. Jeg innså at jeg måtte lære å undersøke deres påstander og læresetninger for å kunne veie dem med tanke på sannheten. Jeg etterlignet dermed Pantaenus, som før meg hadde maktet å gi skolerte grekere en grundig forberedelse''.»
Eusebius forteller også at Origenes tok Matteusevangeliet 19,12 bokstavelig:«For noen er evnukker fordi de er kommet slik fra mors liv, andre fordi mennesker har gjort dem til evnukker, men det er også noen som har gjort seg selv lik en evnukk for himmelrikets skyld.» Origenes kastrerte seg, eller har kanskje betalt en lege for å foreta inngrepet kirurgisk.
Videre brøt Origenes med den kirkelige undervisningen av konvertitter, og begynte å undervise ved den frie filosofi-skolen i Alexandria, grunnlagt av Pantaenus som ble etterfulgt av Clemens. Grunnlaget for å kunne undervise i «gresk dannelse» (= filosofi), hadde Origenes fått fra en av tidens mest ansette grammaticus'er, grekeren Ammonios Sakkas. Sakkas var også Plotins lærer. Er det da mulig at den kristne platoniker Origenes, og nyplatonismens grunnlegger Plotin, kjente hverandre? De lærde strides om dette.
Allegorisk bibellesning
Origenes satte allegorisk bibeltolkning i system og prøvde å begrunne metoden med en påstand om at slik mennesket består av legeme, sjel og ånd, slik er angivelig Bibelen oppbygd i tre lag, et legemlig (dvs. historisk), et sjelelig (dvs. moralsk) og et åndelig (dvs. religiøst) lag. Slik allegorisk utlegning er ikke annet enn fortolkerens personlige tanker for å få de bibelske skriftene til å stemme overens med hverandre og de til enhver tid gjeldende dogmer. Likevel kan slik bibeltolkning spores også i nyere tids andaktslitteratur. Jesu inntog i Jerusalem er ut fra Origenes' allegoriske fortolkning er ikke bare en historisk hendelse, men skal også leses som Jesu inntog i sjelene. Eselet som har nedkommet med eselfolen Jesus rir på («Gå inn i landsbyen som ligger foran dere! Straks dere kommer inn i den, skal dere finne en eselfole som står bundet, og som det ennå ikke har sittet noe menneske på.» Markus 11,7), skal angivelig leses som det gamle testamente forvandlet til levende ånd; folen er det nye testamente, og den jublende folkemengden står for de englene som forbereder Jesu vei inn i hjertene. Guttebarna som farao ville drepe (Andre Mosebok 1,16 ) symboliserer fornuften, mens jentebarna som han lot leve, symboliserer sanseligheten, en fortolkning typisk for asketiske kretsers oppfatning av kvinner som laverestående vesener. Ifølge Origenes er bokstavelig lesning av Bibelen umulig, ettersom konklusjonene kan være Gud uverdige, f.eks i skapelsesberetningen: «''Hvilket fornuftig menneske vil tro at første, andre og tredje dag med morgen og kveld har vært uten sol, måne og stjerner? Hvem er dum nok til å mene at Gud som en menneskelig jordbruker plantet en hage i Eden mot øst?''» Allegorisk utlegning er iblant slik tilslørt kritikk av Bibelens tekst.
Kontroversiell lære
Det var trolig noe helt nytt i kirken da Origenes hevdet at visst varte straffen i helvete lenge, men siden det ikke finnes straff, uten i den hensikt å frelse, ville selv den verste helvetesstraffen en gang gå over, og de fordømte angre og bli frelst. Gregor av Nyssa var blant de som lot seg overbevise av Origenes om alle menneskers og demoners endelige frelse, men på det femte og de etterfølgende konsiler ble Origenes og hans tilhengere Didymus den blinde og Evagrius Pontikus lyst i bann for denne lærens skyld. På 500-tallet ble denne læren likeledes fordømt etter å ha vunnet tilslutning blant munkene i Palestina. Den hadde aldri mange tilhengere, og etter det femte allmenne konsil i 533 var motstanden mot den evigvarende helvetespinen brutt i flere århundrer.
Kirkefaderen Hieronymus viser imidlertid til et brev der Origenes avviser at han skulle ha hevdet at djevelen vil bli frelst. Men siden han anså Kristus for å være av samme vesen som Gud og like evig, men like fullt underordnet Gud, kunne begge parter i den arianske strid vise til utsagn fra Origenes. Kirkefedre og teologer flest regnet med at kjønnsforskjellen ville bestå når de døde gjenoppstod, men Origenes og Gregor av Nazianz benektet dette. På 500-tallet forfektet munker av hans skole i Palestina at de oppstandnes legemer ville være kuleformede. Denne læren ble imidlertid bannlyst på en synode i Konstantinopel i 543.
Siste tid og fordømmelse for kjetteri
Ifølge Eusebius mislikte biskop Demetrius av Alexandria Origenes for hans store lærdom, og brukte hans selvkastrering som påskudd for å nekte å utnevne ham til presbyter. I 216 forlot Origenes hjembyen pga keiser Caracallas kristenforfølgelser, og slo seg ned i Cæsarea, der han faktisk ble utnevnt til presbyter. Men her nådde keiser Decius' kristenforfølgelser ham i 251, og ifølge Eusebius døde han ved keiser Gallus' maktovertakelse i år 253.
300 år etter sin død ble Origenes fordømt som kjetter under keiser Justinian. Dette skjedde på den tid da Athens filosofiskoler ble stengt.
Universität Rostock
Universität Rostock er det eldste universitetet i Nord-Tyskland og hele Østersjøområdet, og ett av to universiteter i Mecklenburg-Vorpommern (det andre er Ernst-Moritz-Arndt-Universität Greifswald). Dets to latinske mottoer er doctrina multiplex veritas una (flere lærer, en sannhet) og traditio et innovatio (tradisjon og innovasjon). Universitetet er statlig, og har ca. 15 000 studenter.
Historie
Universitetet ble grunnlagt i 1419 uten teologisk fakultet, men med pavelig bulle fra pave Martin V, av hertugene Johann II av Mecklenburg-Stargard og Albrecht IV av Mecklenburg-Schwerin og rådet i hansestaden Rostock. Den festlige åpningen fant sted 10. november 1419. På grunn av heretiske strømninger forble universitetet likevel frem til 1432 uten teologisk fakultet.
Fra begynnelsen bestod det av et juridisk og et medisinsk fakultet samt det såkalte facultas artium, det nåværende filosofiske fakultet. I 1432 ble så det teologiske fakultet åpnet.
I det 15. århundre var universitetet i Rostock et av de største tyske universiteter, med mellom 400 og 500 studenter, særlig fra Holland, Skandinavia og Baltikum. På grunn av politisk uro måtte universitetet, etter kirkelig press, mellom 1437 og 1443 flytte til Greifswald. Mellom 1487 og 1488 hadde universitetet sitt sete i Lübeck.
I 1569 ble universitetsbiblioteket grunnlagt. Noen tid etter at reformasjonen ble gjennomført i Rostock ble universitetet selv protestantisk. I 1760 ble det delt i et borgerlig universitet i Rostock, underlagt byens råd, og et fyrstelig universitet i Bützow. Universitetene ble gjenforent i 1789. Humanisme og lutherdom var bestemmende for universitetet. Under tredveårskrigen ble universitetets internasjonale betydning redusert. Sammen med universitetet i Rinteln og universitetet i Wittenberg spilte universitetet i Rostock en betydelig rolle under hekseprosessene.
Etter at universitetet i 1827 gjennom en traktat ble overtatt av staten (storhertugdømmet Mecklenburg) fra byen, ble det betydelig utbygget. Tallmessig var det likevel forholdsvis lite, med omkring 1700 studenter i året 1930.
I forbindelse med universitetets 500-årsjubileum ble Albert Einstein og Max Planck den 12. november 1919 utnevnt til æresdoktorer ved universitetet. Universitetet i Rostock var det første som utnevnte Einstein til æresdoktor.
Under DDR-perioden 1949-89 het universitetet Wilhelm-Pieck-Universität.
Ved universitetet er det en minnetavle over studenten og politiker Arno Esch som ble skutt av KGB i 1951.
Professor Wolfgang Schareck er universitetets nåværende og 906. rektor.
Kromosom 13
Kromosom 13 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 114 millioner basepar som er byggematerialet til DNA. Kromosom 13 står for mellom 3,5 % og 4 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 13 inneholder omtrent 750 gen.
Kirensk
Kirensk (russisk: Киренск) er en by i Irkutsk oblast i Russland. Den ligger ved samløpet av elvene Lena og Kirenga, rundt 660 km nordøst for Irkutsk.
Den ble grunnlagt i 1630 av kosakkene som vinterbosetningen Nikolskij pogost. Den hadde det navnet til 1665, da det ble endret til Kirenskij ostrog. Byrettigheter ble innvilget i 1775.
På 1800-tallet ble et stort antall politiske fanger ble tvangsflyttet til byen.
Kirensk lufthavn ligger 3 km vest for byen.
Demografi
Befolkningsutvikling: ! År || Folketall || Kilde
Neue Synagoge
Neue Synagoge (den nye synagogen) var en stor synagoge i Oranienburger Straße i bydelen Mitte i Berlin. Den ble bygget mellom 1859 og 1866 som hovedsynagoge for jødene i Berlin, og innviet i 1866 under nærvær av den prøyssiske statsministeren og senere rikskansler Otto von Bismarck. En del av bygningen er restaurert og er på grunn av sin praktfulle orientalsk-mauriske stil, med inspirasjoner fra Alhambra, et viktig arkitektonisk verk fra midten av 1800-tallet i Berlin. Bygningen brukes ikke lenger som synagoge.
Utkastet til bygningen ble utarbeidet av Eduard Knoblauch, men Friedrich August Stüler overtok utførelsen av bygningen på grunn av Knoblauchs sykdom, og utførte de indre rommene.
Bygning
Fasaden mot Oranierburg Straße er rikt arrangert med formstener og terrakotta, aksentuert ved farvede glasurstener. Ved inngangsportalen trekker den seg lett tilbake. Blikkfang er kuppelen, flankert av to små pavillionlignende kuppeltårn på sidefløyene. Bak fasaden var vestibylen og hovedsalen med plass til 3000 mennesker. Bygningen er også et viktig minnesmerke fra den tidlige jernbygningsperioden, det nye byggstoffet jern er tydelig synlig i form av jernsøyler, og brukes også i kuppelkonstruksjonen og i den tapte gulvstrukturen i hovedsalen.
Historie
Under rikskrystallnatten i 1938 ble synagogen stukket i brann, men brannen ble slukket. Bygningen var fredet og unnslapp på dette tidspunktet videre ødeleggelser. Etter 1940 ble bygningen imidlertid beslaglagt av Wehrmacht og brukt som lagerhall for uniformer. I et luftangrep natt til 23. november 1943 ble synagogen sterkt skadet av bomber og brant ut. I 1958 ble hovedhallen revet. Kuppelbygningen som ble gjenreist i 1990-årene og omdannet til Centrum Judaicum, brukes ikke lenger som synagoge, men som museum og lærested.
George Ball
George Wildman Ball (født 21. desember 1909 i Des Moines i Iowa, død 26. mai 1994 i New York City) var en amerikansk diplomat. Han var Under Secretary of State fra 1961 til 1968 i regjeringene til både John F. Kennedy (D) og Lyndon B. Johnson (D). Han hadde også en kortvarig stilling som USAs ambassadør til FN.
Bakgrunn
George Ball bodde i ung alder i Evanston, Illinois og han ble uteksaminert ved Northwestern University i Illinois med en B.S. og en Juris Doctor (JD). Ball begynte i et advokatfirma i Chicago der Adlai Stevenson II var en av partnerne, og ble en protesjé av Stevenson.
I 1942 ble han med i embedsverket for Lend Lease-programmet. I 1944 og 1945 var han direktør for Strategic Bombing Survey i London.
Regjeringskarriere
Han var statssekretær for økonomiske og landbruksrelaterte saker regjeringene til John F. Kennedy og Lyndon B. Johnson, og han var godt kjent for sin motstand mot eskalering i Vietnamkrigen. Han skal også ha ment at krigen kunne koste så mye som 300.000 menneskeliv i løpet av dens levetid. Kennedy svarte med latter og sa «''Well, George, you're supposed one of the smartest guys in town, but you're crazier than hell. That will never happen.''» Krigen hadde ved sin slutt krevd nærmere 300.000 liv fra Sør-Vietnam, USA og allierte, samt estimert 600.000 liv på Nord-Vietnams side.
Ball var også USAs ambassadør til FN fra 26. juni til 25. september 1968. I Richard Nixon-regjeringen jobbet George Ball med forslag til amerikansk politikk i Persiabukta. Ball var også kritisk til USAs støtte til Israelsk politikk overfor de arabiske landene rundt. Ball var medforfatter av The Passionate (1992) som han skrev med sin sønn, Douglas Ball, som var en bok rettet mot amerikansk politisk holdning til Israel. Boken hevdet at den amerikanske støtten til Israel ville bli (og hadde allerede vært) kostbar både økonomisk og moralsk.
Han brukte ofte aforismen «Nothing propinks like propinquity», som betyr at din tittel avgjør ingenting, men din påvirkningsmulighet til presidenten er hva som gir en makt. Hans økonomiske politiske ståsted kan sies å være elitistisk, da han var tilhenger av frihandel og ville ha opphør i det han mente var en foreldet nasjonalstatstenkning.
Både før og etter hans politiske karriere jobbet han i Lehman Brothers Kuhn Loeb som administrerende direktør, og der jobbet han til han pensjonerte seg i 1982. Ball var en av de første nordamerikanere som deltok i Bilderberg-gruppen (årlig privat konferanse for «eliten» innen politikk og økonomi).
Balls grav er på Princeton Cemetery i Princeton i New Jersey.
Ingebjørg Godskesen
Ingebjørg Amanda Godskesen (født 26. mai 1957) er en norsk politiker (tidligere medlem av FrP). Hun var stortingsrepresentant for Aust-Agder fra 2009 til 2017.
Bakgrunn
Godskesen har økonomisk gymnas fra 1977 og har fullført studium i EDB-programmering fra Høgskolen i Agder fra 1978. Hun arbeidet innenfor administrasjon og kontor i Norges Statsbaner fra 1977 til 1986. I 1986 startet hun firmaet ABC-Text Økonomi. Hun var salgskonsulent for Dagligvareservice i 1995.
Lokalpolitiker
Godskesen ble distriktssekretær i Fremskrittspartiet i 2003 og regionsekretær i 2007. Hun satt i bystyret i Arendal fra 2003 til 2009, og var medlem av planutvalget og formannskapet, samt kommunens miljø-, kultur- og næringskomité. Hun har også vært fylkesstyremedlem i KS i Agder.
Stortingsrepresentant
På Aust-Agder FrPs nominasjonsmøte den 10. desember 2016 ble hun ikke renominert som kandidat til stortingsvalget i 2017, men ble erstattet med Åshild Bruun-Gundersen. Da Aust-Agder FrP avholdt ekstraordinært nominasjonsmøte 11. februar 2017, valgte hun å trekke seg som kandidat.
Partibytte
I juni 2017 meldte Godskesen seg ut av FrP. Hun meldte seg deretter inn i Pensjonistpartiet, der hun ble valgt til politisk nestleder i 2018.
Kopinor Pensum
Pensumtjeneste AS (senere Kopinor Pensum AS) var et norsk lærebokforlag. Det ble opprettet etter en idé fra Universitetsforlagets direktør Trygve Ramberg i 1993. Selskapet hadde opprinnelig som oppgave å produsere kompendier og bøker på bestilling, og utviklet til dette formålet et eget automatisert administrasjons- og produksjonssystem (EKSi) som gjorde det mulig å produsere i mikroskopiske opplag til en tilnærmet ordinær pris. Pensumtjeneste AS ble i 2009 kjøpt av Kopinor og skiftet navn til Kopinor Pensum 1. november 2011. En ny tjeneste, Bolk, for levering av innhold og rettigheter for digitale kompendier stod ferdig i 2014. En ny bestillingstjeneste for behovsopptrykk Skaff ble tatt i bruk i 2015.
Daglige ledere har vært Per Erik Borgen (1993–1999), Thomas Nygaard (2000–2009), Hans-Petter Fuglerud (2009–2010) og Jon Samuelsen (2010–2012). Arbeidende styreformann var fra 1. november 2012 Yngve Slettholm, og selskapets siste daglige leder var fra 1. januar 2014 til 31. desember 2016 Lise Lahn-Johannessen.
Selskapets virksomhet ble fra 1. januar 2017 overtatt av Kopinor.
Marcelo Salas
José Marcelo Salas Melinao (født 24. desember 1974 i Temuco), bedre kjent som Marcelo Salas, er en tidligere profesjonell fotballspiller fra Chile. Han er en av Chiles største fotballstjerner igjennom tidene og har fått kallenavnet: El Matador.
Etter å ha startet karrieren sin i Universidad de Chile, (75 kamper og 50 mål) byttet han klubb til River Plate, for deretter å dra videre til Italia, nærmere bestemt klubben Lazio. Etter å ha gjort sakene siden godt i Lazio, gikk turen til Juventus, hvor benken ble hans nye venn i fire år fremover. Det ble kun 18 kamper på disse årene. Etter ett kort utlånsopphold i River Plate, dro han tilbake til moderklubben og avsluttet sin karriere der.
Han spilte 329 kamper for de ovennevnte klubbene tilsammen og scoret 155 mål. Han fortsatte med samme stil på landslaget, og var en av grunnene til Chiles gode VM i 1998. Salas spilte 71 kamper og leverte 37 mål på landslaget.
Thor Steinar
Merket er ansett tett knyttet til nynazisme; tallrike mediereportasjer, flere organisasjoner i sivilsamfunnet samt Verfassungsschutz (grunnlovsvernet) i Brandenburg og Sachsen beskriver det som et kjennemerke i høyreekstreme miljøer, og dets bruk er bl. a. direkte forbudt i folkeforsamlingen i Mecklenburg-Vorpommern og indirekte i andre forsamlings- og forvaltningsbygg samt flere fotballstadier
Klesmerket lager bl. a. jakker, gensere og bukser. De mer kostbare vinterjakkene bruker det spesielle materiale SteinarTex3 som kan minne om mer velkjente GoreTex.
Kontrovers
Butikkjeden har likevel ikke endret logoen på sin egen hjemmeside.
Logo forbudt igjen
Tidlig i 2006 bestemte en domstol i Berlin å dømme en mann for å bære den første Thor Steinar-logoen. De følgende to avsnittene er tatt fra to artikler i dagsavisen «Berliner Zeitung» fra 2. mars 2006
(oversettelse av redigerer):
"«En 24 år gammel mann fra Berlins Marzahn-distrikt ble dømt til sju måneder betinget fengsel og 150 timer med samfunnstjeneste, for å ha på seg Thor Steinar-klær med deres tidligere logo på. Logoen er populær blant høyreekstremister… Retten anser at runene bærer en sterk likhet med symboler som brukes av ukonstitusjonelle organisasjoner…»"
Planura
Planura er en kommune i delstaten Minas Gerais i sørøstregionen av Brasil.
Thor Steinar
Logo forbudt igjen
"«Det handler om gjenkjennelses-effekten… En dommer mener det er usannsynlig at vanlige folk vil forveksle den gamle Thor Steinar-logoen med et nazisymbol. Derimot fant dommeren i den seneste saken at den var ekstremt lik et nazisymbol, og dermed ukonstitusjonell.»"
"«Den tyske delstaten Mecklenburg-Vorpommerns internministerium la i går fram en påstand om at hvis man kjøper slike klær, vil man muligens bidra med å finansiere høyreekstremister. Ifølge kilder fra venstrefløyen blir det påstått at en kjent høyreekstremist står bak firmaet som distribuerer merket. Selskapet Mediatex benekter alle beskyldninger i denne retningen. „Vårt firma støtter de demokratiske fundamentene lovverket er basert på“, sier administrerende direktør Uwe Meusel.»"
Norge
Klesmerkets henvisninger til norsk kultur og heraldikk har vekket reaksjoner i Norge. Flere av modellene har norske flagg, og navn som Trondheim, Nordfjord, Nordstrand og Bergen. Varemerkets butikker bærer også navn som Tønsberg og (i 2012) Brevik. Den norske stat ved Utenriksdepartementet reiste i 2008 sak mot Mediatex GmbH.
Mediatex ble aldri domfelt, men Thor Steinar varslet i en pressemelding i 2007 at fremtidige kolleksjonen ikke lenger ville inneholde plagg med det norske flagget.
Et annet stort klesmerke som bruker det norske flagget og norsk kultur mye på sine plagg er italienske Napapijri, eid av amerikanske VF Corporation. Napapijri har siden 2001 hatt et samarbeid med Innovasjon Norge og deres produktkataloger bruker mye landsskapsbilder fra Norge. Napapijri har derimot ikke opplevt problemer av typen Thor Steinar nå har.
Sue Hearnshaw
Susan Christina Hearnshaw (født 26. mai 1961 i Liversedge, West Yorkshire) er en engelsk tidligere friidrettsutøver som konkurrerte i lengdehopp for Storbritannia. Karrierens desiderte høydepunkt var bronsemedaljen fra OL 1984 i Los Angeles, hvor hun var kun èn centimer bak sølvvinner Vali Ionescu.
George Mourad
George Mourad (født 18. september 1982 i Beirut, Libanon) er en syrisk-svensk tidligere fotballspiller av assyrisk opphav.
Midas
Midas sagnkonge av Frygia som var berømt for sin rikdom. Han fanget skogsdemonen Silenos for å få ta del i hans visdom. Han fikk da vite at det beste for mennesket var å ikke bli født og det nest beste å dø så snart som mulig.
George Mourad
Han har fortid fra de svenske klubbene IFK Göteborg og Västra Frölunda, nederlandske, samt et låneopphold i italiensk Serie B for. I 2005 fikk Mourad to landskamper for Sverige, men gikk målløs av banen i begge kampene.
Midas
I en annen fortelling var kong Midas dommer i en musikk-konkurranse mellom Pan og Apollon. Midas kårer Pan som vinner og Apollon tålte ikke å tape og han forvandler Midas ører til eselører. Mest kjent er kanskje historien der Dionysos som takk for en tjeneste tilbyr Midas å ønske seg hva han vil. Midas ønsker seg da at alt han rører ved skal bli til gull. Han får sitt ønske oppfylt og Midas er til å begynne med lykkelig over gaven han har fått. Alt han rører blir til gull, f.eks. en stor stein, men han oppdager etter hvert at det også fører til problemer. Da han vil anrette en festmiddag for å feire sin nye kraft, merker han at maten og drikken forvandles til gull i hans munn. Ulykkelig ber han Dionysos om å bli fri fra sitt ønske. Dionysos forteller så Midas, hvordan han kan kvitte seg med sin gave, nemlig ved å vaske seg i floden Paktolos. Midas gjør dette, og gjennom vannet forlater kraften ham og forvandler sandet på flodbunden til gull. Siden den dagen er floden kjent for sitt gullsand på bunnen.
Kromosom 14
Kromosom 14 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 105 millioner basepar som er byggematerialet til DNA. Kromosom 14 står for mellom 3 % og 3,5 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 14 inneholder omtrent 1100 gen.
Pocrane
Pocrane er en kommune i delstaten Minas Gerais i sørøstregionen av Brasil.
Gun Kveli
Gun Jønsson Kveli (født 27. april 1955 i Gäddede) er en norsk-svensk førskolelærer og politiker (Ap). Hun flyttet fra Gäddede til den tilgrensende kommunen Lierne i Nord-Trøndelag i 1970-årene, og hun ble etterhvert politisk aktiv for Arbeiderpartiet. Kveli var varaordfører i Lierne 1990–1991, ordfører i 1991, medlem av Nord-Trøndelag fylkesting 1995–2003, styremedlem i Nord-Trøndelag Elektrisitetsverk (NTE) 2006–2008 og på nytt varaordfører i Lierne 2007–2015.
Willem Hubert van Blijenburgh
Willem Peter Hubert van Blijenburgh (født 11. juli 1881 i Zwolle, død 14. oktober 1936 i Bilthoven) var en nederlandsk fekter som deltok i de olympiske leker 1912 i Stockholm og 1920 i Antwerpen.
Gun Kveli
Hun er mor til Arbeiderparti-politiker Sara Kveli.
Willem Hubert van Blijenburgh
Van Rossem vant to olympiske bronsemedaljer i fekting under OL 1912 i Stockholm. Han var med på de nederlandske lagene som kom på tredjeplass i lagkonkurransen i både sabel og kårde.
Real Valladolid
Real Valladolid Club de Fútbol, SAD er en spansk fotballklubb fra byen Valladolid i den autonome regionen Castilla y León. Klubben ble grunnlagt i 1928. «Real» betyr kongelig (royal) og de spiller i lilla og hvite drakter.
I 2018 kjøpte den kjente brasilianske tidligere fotballspilleren Ronaldo 51% av klubben.
Spillerstall
Oppdatert 24. mars 2023.
Bernt Heiberg
Johan Bernt Krohg Heiberg (født 4. september 1909 i Kristiania, død 29. september 2001 i Oslo) var en norsk arkitekt.
Abbé Pierre
L'Abbé Pierre, egentlig Henri Antoine Grouès (født 5. august 1912 i Lyon i Frankrike, død 22. januar 2007 i Paris) var en katolsk prest, presteviet i 1938, som stiftet Emmausbevegelsen som har som mål å hjelpe fattige, hjemløse og flyktninger. Abbé betyr egentlig abbed på fransk, men benyttes også som en høflighetstittel til katolske prester.
Bakgrunn
Henri Antoine Grouès kom fra en velstående forretningsfamilie. Han var femte barn av en rik silkefabrikant. Hans far engasjerte seg filantropisk for de fattige. Barnet Henri opplevde at hans velstående far tilbragte ledig tid på uteliggere, klippet håret deres og gav dem og andre trengende mat og klær.
Henri gikk på et gymnas drevet av jesuittordenen i Lyon. I ddisse omgivelser bestemte han seg for å bli prest. Hans vei til prestegjerningen ble også styrket ved et besøk til Assisi.
Prest
I 1930 trådte Henri inn i kapusinerordenen, fortelte farsarven blant de fattige og ble presteviet i 1938. Han måtte tre ut ordenslivet på grunn av alvorlige lungebetennelser som gjorde det umulig for ham å følge det strikte og harde monastiske liv som ordensregelen foreskrev. Han stiftet Emmausbevegelsen (Emmaüs) som har som mål å hjelpe fattige, hjemløse og flyktninger.
Emmaüs ble startet i 1949. Abbé Pierre har også den distinksjon å ha blitt kåret til Frankrikes mest populære person flere ganger, og i 2003 presset dem som stemte på ham Zinedine Zidane ned på annenplass. Ved siden av å ha grunnlagt Emmaüs og for sitt virke under annen verdenskrig, er han også kjent for noen kontroverser. Han var en personlig venn av filosofen Roger Garaudy, som ble kjent skyldig i holocaustbenektelse. Og noen har kritisert ham for hans støtte til homofil adopsjon. Abbé Pierre var også i sterk vennskapelig kontakt med den kontroversielle og meget progressivistiske franske katolske biskopen Jacques Gaillot som ble løst fra sitt embede på grunn av sin embedsførsel og sine standpunkter.
Bibliografi
Andre utgivelser:
Chris Evans (skuespiller)
Christopher Robert «Chris» Evans (født 13. juni 1981 i Sudbury i Massachusetts) er en amerikansk skuespiller. Han er mest kjent for rollene sine i Not Another Teen Movie, Cellular, Street Kings, som Johnny Storm i Fantastic Four-filmene og som Steve Rogers/Captain America i Captain America: The First Avenger, The Avengers, Captain America: The Winter Soldier, Avengers: Age of Ultron, Captain America: Civil War, Avengers: Infinity War og Avengers: Endgame.
Bakgrunn
Chris Evans er født i Sudbury i Massachusetts. Han har italienske og irske aner og ble oppdratt som katolikk. Chris tok eksamen ved Lincoln-Sudbury High School i 1999, og det var meningen at han skulle gå på NYU etter high school.
Karriere
Etter high school dro Chris Evans til New York der han tok et sommerkurs i teater. Samme sommer møtte han en agent som hjalp ham i gang med karrieren. Han fikk små roller i TV-serier som Boston Public og The Fugitive, og en rolle i serien Opposite Sex, før han fikk sin første store rolle som Jake Wyler i Not Another Teen Movie.
Evans fikk flere hovedroller, blant annet i The Perfect Score og Cellular. Hans gjennombrudd kom som Johnny Storm i Fantastic Four-filmene Fantastic Four og Fantastic Four: Rise of the Silver Surfer. Deretter spilte han i filmer som Sunshine (2007), Street Kings (2008), The Losers (2010), Scott Pilgrim vs. the World (2010) og Snowpiercer (2013).
Karrieren hans fikk et ytterligere oppsving med rollen som Steve Rogers/Captain America i superheltfilmene som inngår i Marvel Cinematic Universe. Den første filmen i syklusen var Captain America: The First Avenger (2011), dernest kom The Avengers (2012), Captain America: The Winter Soldier (2014) og Avengers: Age of Ultron (2015). Han spilte dessuten seg selv i både Thor: The Dark World (2013) og Ant-Man (2015), uten å være oppført på disse filmenes rolleliste. Deretter spilte han i Captain America: Civil War (2016), Avengers: Infinity War (2018) og Avengers: Endgame (2019).
Ursula Reuter Christiansen
Ursula Reuter Christiansen (født 13. februar 1943 i Trier) er en tyskfødt billedhugger og maler som har hatt størstedelen av sitt kunstneriske virke i Danmark. Hun er utdannet ved kunstakademiet i Düsseldorf.
I 2011 ble hun tildelt Eckersbergmedaljen for «hendes væsentlige og konsekvente arbejde som billedkunstner, hendes fortællekraft og hendes kunstneriske bearbejdning af eventyr, myter, poesi og politik.»
Båt (mål)
Båt er en gammel volumenhet som har vært brukt i Skandinavia, herunder også i Norge. En båt tilsvarte tre amer, 180 kanner eller 360 potter. Dette tilsvarte normal ca. 463-486 liter, men volumet kan har variert utover dette.
Stoczek Łukowski
Stoczek Łukowski er en by i det sentrale Polen i powiaten Łuków i Lublin voivodskap. Byen ligger ved elva Świder, rund 88 kilometer fra Warszawa.
Skiskyting under Vinter-OL 1972
Under Vinter-OL 1972 i Sapporo ble det arrangert to øvelser i skiskyting.
480i
480i er en videomodus som brukes i land som tidligere brukte NTSC. 480i er den digitale versjonen av denne standarden.
480 er den vertikale oppløsningen på bildene i denne modusen. Den horisontale oppløsningen er vanligvis på 702 piksler. i står for «interlaced», som betyr at hvert bilde blir overført som to delbilder bestående av annenhver linje. Disse blir så «flettet» sammen til ett bilde på skjermen. Delbildefrekvensen (må ikke forveksles med bildefrekvens) er vanligvis på (60/1,001 ≈) 59.94 Hz for farge-TV og blir ofte rundet opp til 60 Hz. Dette gir en bildefrekvens på ca. 29,97 bilder per sekund. Noen ganger blir delbildefrekvensen inkludert i navnet slik at modusen blir beskrevet som 480i60, 480i/60 eller 480/60i.
480i kan overføres av de digitale TV-standardene ATSC og DVB og brukes på DVD. Den støtter sideforhold på 4:3 og anamorfisk 16:9.
Christian Thygesen
Christian Thygesen (født 2. juli 1982) er en norsk ishockeyspiller. Har Vålerenga som moderklubb. Han spilte løper eller forward for Lørenskog Ishockey og avsluttet karrieren der.
Se også
Liste over kjente elever ved Bjerke videregående skole
Sporting de Gijón
Sporting Gijón er et spansk fotballag fra Asturia, som ligger nord i Spania.
Det egoistiske genet
Boken vakte en del reaksjoner, delvis fordi den ble tolket som et forsvar for egoisme som menneskelig atferdstrekk på individnivå. Dette er imidlertid verken bokens eller forfatterens anliggende.
Det er også i denne boken at Dawkins innfører begrepet memer, «kulturelle gener», det vil si idéer som kan repliseres eller spres til nye «generasjoner» av «bærere», «dø ut» og mutere og endre seg over tid og dermed gjennomgå evolusjon.
Odd Støyva
Odd Støyva (født 16. oktober 1910 i Breim, død 21. april 1940 i Gausdal ) var en norsk soldat og håndverker fra Breim i Gloppen kommune. Han gikk på snekkerskole og Statens håndverks- og kunstindustriskole. Støyva falt under kampene i Gausdal 21. april 1940 (en annen kilde tilsier at han falt ved Bråstad ved Gjøvik ). Det er reist en minnestein for Støyva på gravlunden ved Breim kirke, sammen med løytnant Aksel Midtkandal.
Pompéu
Pompéu er en kommune i delstaten Minas Gerais i sørøstregionen av Brasil.
George Spenton-Foster
George Spenton-Foster jobbet som regissør og produsent på flere britiske TV-serier i 1960- og 1970-årene.
Spenton-Foster jobbet som associate producer på Out of the Unknown fra 1965 til 1967. Deretter produserte han blant annet flere episoder av Thirty-Minute Theatre og The Link Men. Han regisserte også episoder av Out of the Unknown og Thirty-Minute Theatre så vel som Paul Temple, The Brothers, historiene Image of the Fendahl og The Ribos Operation for Doctor Who og episoder av Survivors, Blake's 7 og Cribb.
Nordiske grener under vinter-OL
Det har blitt konkurrert i nordiske grener i vinter-OL siden de første vinterlekene i 1924.
De nordiske grenene består per 2022 av:
CD Numancia
De slo blant annet Barcelona 2-1 i 2008/09-sesongen.
Indie Recordings
Historie
De senere årene har Indie Recordings i økende grad også jobbet med utenlandske band som Wolcensmen, Cult of Luna og Knogjärn.
Paddy Russell
Paddy Russell (1928–2017) var en britisk regissør.
Før hun begynte å jobbe som regissør, var hun produksjonsassistent hos BBC. Hun jobbet på flere serier med den berømte regissøren Rudolph Cartier. Hun jobbet på både Quatermass-seriene og BBCs dramatisering av George Orwells roman 1984 (1954).
Russell regisserte fire Doctor Who-historier: The Massacre of St Bartholomew's Eve (1966), Invasion of the Dinosaurs (1974), Pyramids of Mars (1975) og Horror of Fang Rock (1977). Hun var den første kvinnelige regissøren som jobbet på serien i en tid da TV-industrien var mannsdominert.
Kromosom 15
Kromosom 15 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 100 millioner basepar som er byggematerialet til DNA. Kromosom 15 står for mellom 3 % og 3,5 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 15 inneholder omtrent 1100 gen.
Quicksilver
Quicksilver (Pietro Django Maximoff) er en tegneseriefigur skapt av Stan Lee og Jack Kirby som opptrer i Marvel Comics' superhelttegneserier. Hans første opptreden var i X-Men nr. 4. Quicksilver var opprinnelig en superskurk og medlem av The Brotherhood of Evil.
Mutants, men gikk senere over til superheltgruppen Avengers sammen med sin søster Scarlet Witch.
I 1997/98 ble det utgitt en egen 14 delers serie kalt Quicksilver. Serien ble skrevet av Joe Edkin, John Ostrander og Tom Peyer.
Røn
Røn er et tettsted i Vestre Slidre kommune i Innlandet. Tettstedet har innbyggere per 1. januar, og ligger mellom nordenden av Strondafjorden og sørenden av Slidrefjorden, omtrent syv kilometer sørøst for kommunesenteret Slidre.
I Røn ligger en privat barneskole, en idrettsplass, et samfunnshus og et butikksenter.
Røn kirke ligger omtrent en kilometer nord for tettstedet. Hovednæringa i bygda er tradisjonelt jordbruk og rakfiskproduksjon. Tidligere hadde TINE meierier hadde et anlegg på plassen som sysselsatte mange. Dette ble, etter nedleggelse i 2015, kjøpt opp av Valdresmeieriet som flyttet sin osteproduksjon hit.
New Mexicos flagg
New Mexicos flagg ble innført etter pådriv fra den patriotiske organisasjonen Daughters of the American Revolution. Konkurransen som ble avholdt ble vunnet av legen og arkeologen Harry Mera, som foreslo flaggtegningen delstaten offisielt valgte. Flagget ble innført 15. mars 1925.
New Mexicos flagg regnes som et av de mest særegne blant USAs delstatsflagg. Flere andre delstater har flagg med blå duk og delstatens segl eller våpen slik at det kan være vanskelig å skille dem fra hverandre. New Mexico har som eneste delstat i USA gul farge i flaggduken.
The Official Demo Series Vol. 8
The Official Demo Series Vol. 8 er et split-album med spor fra Crimson Glory og Parish.
Albumet ble utgitt i 1999 på plateselskapet Metal Invader. Sporene til Crimson Glory er demoer fra Astronomica-albumet, og sporene til Parish er fra bandets 92 Demo.
Fredrik Skavlan
Fredrik Skavlan (født 2. september 1966) er en norsk journalist, tegner, programleder og ansvarlig produsent som er kjent for talkshowene Først og sist (1998–2007) og Skavlan (2009–2021).
Tegner
Som gutt leverte Skavlan tegneserier til Dagbladet, Aftenposten og Det Nye. Etter Berg videregående skole begynte han i 1987 sin pressekarriere i Morgenbladet, der han fikk jobb som tegner og journalist. Siden jobbet han sommeren 1990 som kulturjournalist for Aftenposten, samt i Dagbladet i 1996.
Skavlan arbeider primært med pennesplitt og tusj direkte på hvitt papir og også med akvarellfarger. I tillegg til sin egen Skavlans Ark fra 2008 har han illustrert flere bøker, deriblant mat- og reisebøker for Erik Fosnes Hansen og Klaus Hagerup, Sidsel Mellbyes oversettelse av Peter Pan fra 2007 samt Unni Lindells barnebokserie «Nifse Nella» fra 2008. Han ble av Frode Øverli valgt først i Egmonts serie «Pondus anbefaler», med boken Skavlans samlede som utkom i 2015.
Programleder
I 1996 ble han utpekt til å lede talkshowet Absolutt på det nystartede NRK2. Denne programlederjobben skulle innbringe ham Riksmålsforbundets lytterpris i 1997, for «fremragende språkbruk i fjernsynet». Han sluttet etter 133 episoder og omkring 800 intervjuer. Deretter ledet han Sommeråpent med Ingunn Kyrkjebø, Krafttak mot kreft 1997 med Lottelise Folge, og Underholdningsmaskinen i 1999. I 2001 ledet han sendingene fra bryllupet til Haakon Magnus av Norge og var medforfatter av boka Det Kongelige bryllup fra 2001.
I 1999 ledet han første sesong av talkshowet Først og sist, et program som allerede i 1999 innbrakte ham Gullruten. Programmet gikk på fredagskvelder og hadde høye seertall. Etter noen år ble det regnet som et av programmene i NRKs «gullrekke». Han ledet programmet frem til 2007.
I 2009 kom Skavlan tilbake med et nytt talkshow, kalt Skavlan. Den første sesongen var en helsvensk produksjon, men fra høsten 2009 ble den en svensk-norsk samproduksjon. Talk-showet fikk god respons både i norske og svenske medier. For programmet vant han Gullruten 2010 i klassen beste mannlige programleder. I mai 2010 sa han opp sin faste jobb i NRK og etablerte Monkberry AS sammen med daglig leder Marianne Torp-Kierulf. De tok over produksjonen og eierskap til programmet. Navnet kommer av «Monkberry Moon Delight» fra Paul McCartneys plate Ram. Monkberry og det svenske Fredrik Skavlan AB er ifølge Dagens Næringsliv eid av Fredrik Skavlan AS. I 2018 flyttet Skavlans talkshow fra NRK til TV 2, mens det fortsatte på SVT i Sverige. Siste sesong var høsten 2021.
Produsent
Per 2023 er Skavlan produsent for blant andre Bianca Ingrosso.
Familie
Han er bror av produsent og manusforfatter Petter Skavlan og lege Jørgen Skavlan. Han er onkel til skuespiller, designer og programleder Jenny Skavlan. Skavlan-navnet kommer fra gården Skavlan i Snåsa.
Fredrik Skavlan har siden 2006 vært samboer med skuespilleren Maria Bonnevie. De har tre barn sammen. Skavlan har også tre barn fra et tidligere ekteskap.
Annet
I 1999 utgav han vitseboken Små nyheter. I 2002 gav han ut boken 100 ting å gjøre før du dør, hvor han ba hundre kjente personer anbefale én erfaring fra sitt liv. I 2020 kom boken Kaviar i tastaturet.
Ponte Nova
Ponte Nova er en kommune i delstaten Minas Gerais i sørøstregionen av Brasil.
Leonardus Nardus
Leonardus «Leo» Nardus (født 5. mai 1868 i Utrecht, død juni 1955) var en nederlandsk fekter som deltok i de olympiske leker 1912 i Stockholm.
George Biddell Airy
George Biddell Airy (født 27. juli 1801 i Alnwick, Northumberland, død 2. januar 1892 i London) var en engelsk astronom.
Airy ble professor og direktør for observatoriet i Cambridge i 1828. I 1836–81 virket han som Astronomer Royal i ved Greenwich-observatoriet og i perioden 1871–73 var han samtidig president i Royal Society. Han ble adlet i 1872.
Zinfandel
Zinfandel, også kjent som primitivo i Italia og crljenak kaštelanski i Kroatia, er en blå vindrue. Druen brukes vanligvis til å produsere en robust og alkoholsterk rødvin, men det lages også rosévin på druen, i USA ved navnet White Zinfandel eller Zinfandel Blush.
Gatis Smukulis
Gatis Smukulis (født 15. april 1987, i Valka, Latvia) er en latvisk profesjonell landeveissyklist. Han sykler for Delko Marseille Provence KTM.
Zinfandel
Utbredelse
Druen kom til USA rundt 1830, og til California under gullrushet i 1850. Druen er i dag en av de viktigste variantene i USA, og mer enn 10% av de Californiske vinstokkene er i dag på zinfandel.
Druen dyrkes også i Sør-Afrika, Australia og Chile.
Holdbarhet
Zinfandel kan drikkes relativt ung på grunn av sin behagelige og fruktige karakter. Ved lagring kan den utvikle seg videre til å bli rund og mektig med portvinskarakter.
Smak, lukt og struktur
Avhengig av jordsmonn, temperatur, modning og lagring kan zinfandel ofte smake av bringebær, bjørnebær og blåbær, og kan ha en krydret karakter. Vinen kan utvikle et dypere preg av bær ved lagring. Rød amerikansk zinfandel lagres vanligvis på nye eikefat.
Zinfandeldruen inneholder mye sukker, og kan gjæres til vin som overstiger 15% vol alkohol. Vinene har bra med tanniner, moderat syre og god balanse.
Salinas (California)
Salinas er en by i Monterey County, California, USA. Byen er fylkeshovedstad i Monterey.